**SAKSPAPIRER**

**Årsmøte Mental Helse Vestland**

**Thon Hotel, Bergen Airport**  
**6.april 2025**



DAGSORDEN

Sak 1. Åpning og konstituering

* Navnefortegnelse over fremmøtte delegater med gyldig medlemskap
* Valg av møteleder og sekretær
* Godkjenning av innkalling og forretningsorden
* Valg av to protokollunderskrivere
* Valg av tellekorps

Sak 2. Årsmelding for MH Vestland

Sak 3. Revidert regnskap for forrige kalenderår

Sak 4. Fastsettelse av honorar/godtgjørelse for styret

Sak 5. Saker foreslått etter §18.4 eller 25.4

Sak 6. Handlingsplan

Sak 7. Budsjett for inneværende kalenderår

Sak 8. Valg

Mental Helse Vestland

Dato: 19.3.2025

|  |  |
| --- | --- |
| Saksnummer: 01/2025 | Åpning og konstituering |
| **Forslag til vedtak:**   * Årsmøterepresentantene godkjennes * Valg av møteleder og sekretær * Innkalling og dagsorden godkjennes * Valg av protokollunderskrivere * Valg av tellekorps | |

FORRETNINGSORDEN

1. Møteleder leder årsmøtets saksbehandling. Møteleder har rett til å stille forslag om ordskiftets avslutning.

2. Alle som ønsker ordet må gi tegn ved håndsopprekning. Årsmøtedeltagerne har rett til å ta ordet inntil to ganger i samme sak. Taletiden settes til tre minutter første gang, og til to minutter annen gang.

3. Alle forslag må leveres skriftlig til møteleder, undertegnet med hvilken sak det gjelder og navn på forslagstilleren. Etter at det er vedtatt å sette strek, kan det ikke fremsettes nye forslag. Forslag som ikke har forbindelse med de saker som er oppført på dagsorden, kan ikke behandles.

4. Årsmøtet er åpent for observatører. Observatører som ikke er medlemmer har ikke tale,- forslags,- og stemmerett.

5. I henhold til vedtektene §19.7; Ved benkeforslag skal forslagstiller begrunne hvorfor kandidatene i benkeforslaget er bedre egnet enn valgkomiteens innstilling.

|  |  |
| --- | --- |
| Saksnummer: 02/2025 | Årsmelding for MH Vestland |
| Forslag til vedtak   * Årsmeldingen tas til orientering | |

ÅRSMELDING FOR 2025

Innledning:

Mental Helse er en medlemsorganisasjon for alle mennesker med psykiske helseproblemer, pårørende og andre interesserte. Mental Helse arbeider for at alle kan leve et meningsfylt liv og oppleve egenverd og mestring. Våre verdier er likeverd, åpenhet, respekt og inkludering.

Mental Helse Vestland hadde 686 medlemmer pr. 31.12.2024

Styret har i perioden bestått av:

**Leder** : Maria Mindestrømmen *(frem til desember 2024*)

Jan Tore Gjerde *(leder fra desember 2024*)

**Nestleder**: Jan Tore Gjerde *(frem til desember 2024)*

**Kasserer**: Laila Grosvold *(frem til september 2024)*  
  
**Styremedlem**: Anne Bognøy

**Styremedlem**: Stein Solvoll 

**Styremedlem**: Monica Sekse Tonheim (trakk seg etter årsmøtet)  
  
**Varamedlem**: Tor Johnny Agledal (*rykket opp som styremedlem* *etter at Monica* *Sekse Tonheim trakk seg*)  
  
**Varamedlem**: Inger Warberg *(rykket opp som styremedlem etter at Laila Grosvold trakk seg)*

**Valgkomite**:

Leder: Gunnar Helle (trakk seg etter årsmøtet)   
Medlem: Cecilie Udberg-Helle (rykket opp som nestleder etter Gunnar Helle trakk seg)  
Medlem: Karen Elise Berge

Vara: Terje Olsen

Revisor:Os Revisjon

Økonomi:   
  
Fylkeslaget bruker Alphareg for føring av regnskap.

Mental Helse Vestland får i hovedsak sine inntekter fra andel av medlemskontingent, velferdstilskudd fra Mental Helse og støtte fra Helse Vest. I tillegg får vi støtte fra grasrotmidler og kursmidler fra Funkis. Kasserer trakk seg fra sitt verv i september 2024. Administrasjonen har derfor bistått fylkeslaget med sluttføre regnskapet for 2024. Grunnet mangelfull føring og rutiner brukte fylkeslaget Alphareg til å få hjelp til avslutningen av regnskapet i 2023. Dette førte til at kostnadene for økonomibistand ble høye i 2024 siden dette ble kostnadsført dette året. Fra 2025 er det en prioritert oppgave å få valgt inn en kasserer som har tilstrekkelig kompetanse til å føre regnskapet slik at utgiftene blir holdt nede.

Møter:   
Det er avholdt 5 styremøter i 2024.

Kurs, samlinger, representasjon:

Regionsamling høsten 2024 (Vestland, Rogaland, Trøndelag, Nordland, Møre og Romsdal, Troms og Finmark)  
Studieledersamling på Gardermoen mai 2024

Landsmøte på Gardermoen 22.11-24.11. 2024

Ledermøte vår 2024 og høst 2024

Tor Johnny Agledal ble valgt inn som styremedlem i landsstyret på landsmøtet i 2024. Han er også med i prosjektgruppa for mentorprogrammet som blir startet opp i løpet av våren 2025.

Mental Helse har gode erfaringer med samarbeid mellom organisasjoner, kommuner, frivillige lag og personer. Det ligger innenfor fylkesstyrets mandat å tilrettelegge for dette. Lokale ressurser i form av medlemmer bosatt i omtalte områder har derfor via fylkesstyret kunne opprettholde en viss aktivitet i sitt nærområde tross i et manglende lokallag. Dette er fylkesstyret svært takknemlige for.

Lokallag og medlemmer

Mental Helse Vestland består av lokallagene Alver, Askøy, Bergen, Bømlo, Fjordane, Kvam, Kvinnherad og Stord Fitjar.

Totalt hadde Mental Helse Vestland 679 medlemmer 31.12.2023.

Alver: 59  
Askøy: 31  
Bergen: 177  
Bomlo: 25  
FJordane: 38  
Kvam: 45  
Kvinnherad: 63  
Stord og Fitjar: 69  
Vestland: 172 ( Dette består av medlemmer som er bosatt i kommuner uten lokallag)

Brukermedvirkning 

Fylket er representert i regionalt brukerutvalg i Helse Vest, v/styreleder i FFO og har flere brukermedvirkere i kommunale råd og utvalg. Det har blitt vist interesse fra flere lokallag om ønske å bidra som brukerrepresentant.

Sted / dato:.

Styret:   
 

|  |  |
| --- | --- |
| Saksnummer: 03/2024 | Revidert regnskap |
| **Forslag til vedtak:**   * **Årsregnskap tas til orientering** | |

(se vedlegg)

Styret:

|  |  |
| --- | --- |
| Saksnummer: 04/2025 | Fastsettelse av honorar/godtgjørelse for styret |
| * Forslag til vedtak: Årsmøte godkjenner følgende honorarer for styret i MH Vestland | |

Det foreslås uendret honorarsatser for kommende periode:

Styreleder kr 5000

Nestleder, kasserer, sekretær kr. 3500,

Styremedlem kr 2500

Varamedlemmer får godtgjort kr 1500 forutsatt 50% oppmøte.

|  |  |
| --- | --- |
| Saksnummer: 05/2025 | Saker foreslått etter §18.4 eller 25.4 |

Ingen innkommende saker

|  |  |  |
| --- | --- | --- |
| Saksnummer: 06/2025 | Handlingsplan | |
| * Forslag til vedtak: Årsmøte godkjenner handlingsplan for Mental Helse Vestland | |

**Fokusområder 2025**

Brukermedvirkning og støtte til lokallagene:

Mental Helse jobber med å samle informasjon om hvem som er brukerrepresentanter i de ulike lagene. Disse skal inn i et elektronisk register(mobilise). Fylkeslaget vil derfor bruke ressurser på å hente inn opplysninger sammen med lokallagene og sørge for at disse blir lagt inn i mobilise. Mental Helse sentralt er i gang med å utdanne mentorer for brukerrepresentanter og fylkeslaget vil følge opp dette arbeidet lokalt.

Opplæring og oppfølging av lokallag:

Fylkeslaget vil jobbe videre med å tilby hjelp og støtte til lokallagene. Dette omhandler oppfølging av brukerrepresentanter, informasjonsdeling og kurs i søknadsskriving og rapportering til FUNKIS

Lokallagssamling:  
  
Arrangere samling for lokallagene en gang i året med aktuelle temaer og erfaringsutveksling

 Valgkamp og stand

Arrangere stand i forbindelse med valgkampen høsten 2025. Fronte Mental Helse sin politikk.

|  |  |
| --- | --- |
| Saksnummer: 07/2024 | Budsjett |
| Forslag til vedtak: Årsmøte godkjenner budsjett 2025 for Mental Helse Vestland | | |

Se vedlegg

|  |  |
| --- | --- |
| Saksnummer: 08/2024 | Valg |

Se vedlegg